<classify> Kizuguto alisema mzunguko wa pili wa michuano hiyo unatarajiwa kumalizika Desemba 29. Michuano ya Kombe la Shirikisho maarufu kama Azam Sports Federation Cup itaendelea kesho leo kwa mchezo mmoja ambapo Kariakoo ya Lindi wataikaribisha Mshikamano FC katika Uwanja wa Ilulu, Lindi, na keshokutwa kesho Njombe Mji watakuwa wenyeji wa Green Warriors katika Uwanja wa Sabasaba mjini Njombe, na Pamba FC watacheza dhidi ya Alliance Uwanja wa CCM Kirumba, alisema Kizuguto. Siku ya Krismasi Lipuli FC watawakaribisha Kurugenzi FC katika Uwanja wa Wambi Mafinga.Timu 64 ndizo zilizoanza kushiriki michuano hiyo ambazo zitacheza na kubaki 16 zitakazochuana na timu 16 za Ligi Kuu kabla ya kupata mshindi atakayeiwakilisha nchi kwenye michuano ya CAF ya kombe la Shirikisho mwaka 2017.Mara ya mwisho kombe la FA lilifanyika mwaka 2002 na JKT Ruvu ya Pwani ikaibuka bingwa baada ya kuifunga Baker Rangers ya Magomeni kwenye fainali. Bingwa wa kwanza wa kombe la FA, Kombe la FAT wakati huo ilikuwa Yanga mwaka 1967 na michuano hiyo haikufanyika tena hadi mwaka 1985 Majimaji ya Songea ilipotwaa Kombe.Kombe la FAT likayeyuka tena kabla ya kurejea miaka 10 baadaye, mwaka 1995 na Simba SC ikatwaa ubingwa kabla ya kupokonywa na Sigara mwaka 1996, ambao nao walilitema kwa Tanzania Stars mwaka 1997 iliyofanikiwa kulitetea 1998 kabla ya kupokonywa na Yanga mwaka 1999.Ubingwa wa FA mwaka 2000 ulikwenda kwa Simba SC, waliopokonywa na Yanga SC mwaka 2001 kabla ya JKT Ruvu kuwa bingwa wa mwisho wa mashindano hayo mwaka 2002.  <topic>: MICHEZO 